पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक महामारी को देखते हुए पतंजलि योग समिति के तत्वावधान में हाई स्कूल रोड स्थित बाजार शेड परिसर में विशेष योग शिविर का आयोजन किया गया। शिविर में योग शिक्षक संतोष प्रसाद ने उपस्थित लोगों को भस्त्रिका,अनुलोम विलोम,कपालभाति,भ्रामरी,उदगीत,प्रणव समेत विभिन्न प्राणायाम एवं आसनों के बारे में जानकारी दी तथा योग प्राणायाम के माध्यम से कोरोना वायरस संक्रमण से बचाव के गुर सिखलाए।
साथ ही कोरोना संक्रमित मरीजों को योग करने की सलाह दी। मौके पर उन्होंने कहा कि भागदौड़ भरी जिंदगी में हम सभी के लिए योग बेहद जरूरी हो गया है। आज पर्यावरण प्रदूषण की वजह से रोज कई तरह की नई-नई बीमारियां उत्पन्न हो रही है। बीमारियों से बचाव करने तथा स्वस्थ जीवन जीने के लिए नियमित योग प्राणायाम करना जरूरी है। इससे असाध्य रोगों से छुटकारा पाया जा सकता है। बीमार लोगों को भी स्वस्थ जीवन जीने के लिए प्रतिदिन एक घंटे का समय निकालकर नियमित रूप से योग करने का संकल्प लेना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn